text: 汪桂，字伯禎，號仙友，湖廣武昌府崇陽縣軍籍。生平.天啟四年聯捷乙丑科進士，授行人，遷兵部主事。崇禎四年辛未分考武闈，杜倖門，同翰林劉必達等閒住。起補光祿署正，遷戶部主事，榷九江鈔關，屢奉加稅，以羨餘應，不復派累賈舶。遷建寧知府，性恬淡，好山水，野服一杖，任意登臨，無幽不歷，凡遊覽所得，即呌笑伸紙潑墨，淋漓滿幅，自呼“臥雪居士”，建寧命下，陳情乞休，卒於京。著有《梅村》諸藁。
metadata: erhwenkuo/wikipedia-zhtw
metadata: 汪桂
metadata: https://zh.wikipedia.org/wiki?curid=7536717